Ohjelman kustantavat Joyce Meyer Ministries -työn tukijat.
Katsojan valinta nro 8.
Tulossa: Tiesitkö, että rajat mahdollistavat paremman elämän?
Tänään kerromme, miten rajat tuovat vapautta.
ILOA ARKEEN ELÄMINEN ÄÄRIRAJOILLA
On olemassa paikka, jossa voimme elää turvassa.
On myös tapoja, joilla teemme elämämme hyvin turvattomaksi.
Puhumme tänään rajoista, joiden olemassaolo vähentää stressiä.
Voit asettaa elämällesi erilaisia raja-aitoja ja -alueita.
Sain Jumalalta ajatuksen tästä aidasta.
Leikitään, että tuolla on meidän turvallinen alueemme.
Välillä saatan saarnata sieltä.
Aita esittää Jumalan sanaa.
Sana asettaa elämällemme sopivat rajat ja kertoo, -
mitä voimme turvallisesti tehdä -
ja mitä ei kannata tehdä, jos haluaa olla turvassa.
Käytän esimerkkinä naapurisopua.
Monia ärsyttää, kun naapurin koira käyttää heidän pihaansa vessana.
He valittavat naapurista.
Mutta jos heillä olisi kunnollinen raja-aita, -
naapurin koira ei pääsisi pihalle.
Ei voi syyttää koiraa tai naapuria, jos ei ole tehnyt omaa osaansa.
Ihmiset satuttavat toisiaan.
Jos kysyisin, keitä joku toinen ihminen on joskus satuttanut, -
lähes kaikki kädet nousisivat.
Mutta joskus meitä satutetaan, koska emme aseta rajoja.
Emme sano: "Et voi tehdä minulle noin."
"Et voi kohdella minua näin etkä puhua minulle tuolla tavoin."
Sanon tämän moneen kertaan, joten voit nyt alkaa pohtia sitä: -
Rajojen asettaminen on vaikeaa, koska emme tee sitä ajoissa.
Annamme ihmisten usein kehittää ensin huonoja tapoja, -
ja katsomme läpi sormien asioita, joihin emme ole tyytyväisiä.
Tyydymme rukoilemaan, koska emme halua loukata toisten tunteita.
Joskus me kristityt käsitämme rakkauden väärin.
Emme tiedä, mitä meidän kuuluu sietää tai sanoa ääneen.
Tänään pureudumme näihin asioihin.
Rajoja tarvitaan monilla alueilla.
Itsekuri, itsehillintä ja rajojen asettaminen -
ovat elämämme tärkeimpiä asioita.
Elämä ilman itsekuria on tuhoon tuomittu.
Nyt se alkaa.
Päivän jännittävä aihe on "eläminen äärirajoilla".
Jeah, sellainen minä olen, elän äärirajoilla.
Siitä on viime aikoina tullut suosittu asenne.
Ei Jumala halua meitä äärirajoille, siellä ei ole liikkumavaraa.
Meidän kuuluu elää niin, että meillä on rauha.
Aloitetaan kysymyksellä: -
Elätkö kestämätöntä elämää?
Tuntuuko sinusta siltä, ettet kestä tätä enää kauan?
"En jaksa tätä ikuisesti."
"Vielä vuosi tällaista elämää, ja olen mennyttä."
"Tämä kaikki on liikaa."
Jos oikeasti koet näin, -
olet osa enemmistöä, hämmästyttävää kyllä.
Moni kokee elävänsä elämää, jota ei pysty pitämään yllä kauan.
Tunnen monia Herran palvelijoita, -
jotka sanovat, etteivät jaksa samaa tahtia pitkään.
Kerrot siis tietäväsi, että olet saavuttanut omat rajasi, -
mutta jätät ne huomiotta ja katsot, selviätkö silti.
Pidin kerran opetuksen huomiotta jääneistä varoituksista.
Kroppa varoittaa, kun pinnistelemme äärirajoilla.
Emme kiinnitä siihen huomiota.
Läheiset ihmiset varoittavat.
He sanovat, ettemme ole tavoitettavissa -
emmekä läsnä.
Meillä ei ikinä ole aikaa, ja olemme aina myöhässä.
Läheiset varoittavat ja sanovat, että kaikki ei ole hyvin.
Mutta monet eivät reagoi, ennen kuin on liian myöhäistä.
Aamen?
Jos tiedät eläväsi kestämätöntä elämää, tee päätös nyt.
Älä lykkää muutosta ensi vuoteen -
tai kunnes sairastut, romahdat tai menetät läheisiä ihmissuhteita.
Tee tarvittavat muutokset elääksesi sellaista elämää, -
jota Jumala haluaa sinun elävän.
Se elämä on rauhallista ja voimallista.
Jeesus antoi meille rauhansa.
Meidän ei kuulu stressata, turhautua ja pinnistellä.
Otetaan esille 4. Moos. 11:10-14.
Kuulostaako tämä hyödylliseltä?
Asetetaan rajoja, jotka vähentävät stressiä.
"Mooses kuuli, kuinka kansa, joka suku, itki, kukin majansa ovella; -
niin Herra vihastui kovin, ja myös Mooseksen silmissä se oli paha."
Jumala oli käskenyt Mooseksen viedä tämän kansan, -
yli 6 miljoonaa ihmistä, -
autiomaan läpi luvattuun maahan.
Matkan piti kestää 11 päivää, mutta se vei 40 vuotta.
Yksi syy viivästykselle oli kansan lannistuminen vastoinkäymisistä.
Tuolloin he taas itkivät, koska ajat olivat kovat.
Heillä oli koettelemuksia, vaikeuksia ja vihollisia.
Mooses oli lopen kyllästynyt.
Mooses sanoi Herralle: -
"Miksi olet tehnyt niin pahoin palvelijallesi, ---
koska olet pannut kaiken tämän kansan minun taakakseni?
Olenko minä kaiken tämän kansan äiti tai isä, koska käsket minua -
kantamaan sitä sylissäni, ---
maahan, jonka olet valalla vannoen luvannut heidän isillensä?
Mistä minulla on lihaa antaa kaikelle tälle kansalle?"
Jae 14: "En minä jaksa yksinäni kantaa koko tätä kansaa, -
sillä se on minulle liian raskas."
Otan tämän esille, koska -
amerikkalaisessa kulttuurissamme ei ole tapana myöntää, -
ettei jaksa enempää.
Luulemme, että meidän kuuluu pystyä kaikkeen.
Katsomme ihmisiä, jotka pystyvät hallitsemaan sen kaiken.
Työssäkäyvä nainen hoitaa viittä lasta ja on seurakunta-aktiivi.
"Minunkin pitäisi pystyä siihen."
Ehkä on joitain hyvin lahjakkaita ihmisiä, jotka pystyvät.
Kaikki eivät ole samanlaisia, joten pysy omalla alueellasi.
Muuten et pysty nauttimaan elämästäsi, vaan tuhoat sen.
Sinun ei tarvitse olla samanlainen kuin joku muu.
Sinun kuuluu olla sinä, eikä sitä tarvitse pyytää anteeksi.
Saat sanoa: "Tässä on minun rajani."
Kaiken minä voin hänessä, joka minua vahvistaa, sanotaan.
Minusta sitä kohtaa on korostettu väärällä tavalla.
Oikeasti voin tehdä kaiken sen, mitä hän kehottaa tekemään, -
Kristuksessa, joka minua vahvistaa.
Paavali puhuu koettelemuksista.
Hyvistä ja huonoista ajoista, jolloin kaiken minä voin hänessä.
Jumala lupaa antaa meille voiman kestää kaiken tulevan -
ja näyttää ulospääsyn.
Mutta me perustelemme Paavalin sanoilla sen, että meillä on -
kolme työtä, hirveästi tekemistä, eikä aikaa levätä tai nukkua.
Pystyn kaikkeen Kristuksessa!
Kun laitat Jumalan sanan vääriin mittasuhteisiin, seuraa ongelmia.
Minulla ei ole tapana luovuttaa, ja opetan samaa asennetta.
Jääräpäisyyteni on yksi syy, miksi edelleen teen tätä työtä.
En silti kehota menemään pidemmälle kuin mihin Jumala kutsuu.
Et voi mennä armoa pidemmälle.
Kun toteutat Jumalan tahtoa, -
Jumalan armo antaa sinulle voiman tehdä sen helposti ja iloiten.
Kaiken ei kuulu olla vaikeuksien ja taistelujen takana.
Joskus on aika olla peräänantamaton ja taistella eteenpäin.
Mutta monien elämä on sellaista koko ajan, koska -
he yrittävät pitää yllä mielikuvaa, joka ajaa ihmisiä hautaan.
Aamen? Näytätte tältä.
2. Mooseksen kirja 18.
Onko elämässäsi yhtään sellaista rakasta ihmistä, -
joka on kehottanut sinua muuttamaan jotain elämässäsi?
Eli onko kukaan käskenyt sinua pitämään parempaa huolta itsestäsi?
Ei tarpeeksi, joten minä käsken.
Onko ketään käsketty nukkumaan enemmän ja syömään terveellisemmin?
No niin.
Uskon Jumalan puhuvan meille ihmisten kautta.
Eikä heidän tarvitse olla uskovia.
Hän puhui profeetalle aasin kautta.
Aamen?
Hän puhui Mooseksen apen kautta.
Mooses oli sellainen vahva ja vastuuntuntoinen johtaja, -
joka halusi tehdä kaiken itse.
Minäkin olen sellainen, otan vastuuni vakavasti.
Jos vain mahdollista, haluan tehdä kaiken oikein.
Haluan pitää sanani ja tehdä velvollisuuteni.
Ne ovat hyviä ominaisuuksia.
Aloitin tämän Jumalan valtakunnan työn vuonna 1976.
Opetin ensin kodeissa, sitten olin mukana toisen palvelutyössä.
Viimeiset 22 vuotta olemme matkustaneet ja tehneet tätä työtä.
On kiva sanoa, että näkyy televisiossa ympäri maailman.
Sen sanoo sekunnissa.
Mutta mitä se on vaatinut!
Kaikki se panostus, työ ja usko -
ja tuomiot ja kritiikki.
Oli pakko oppia, antaa Jumalan olla Jumala -
ja käydä läpi samoja asioita, joita tekin käytte.
Kerron tosiasian, josta en ole ylpeä.
Ensimmäisinä 20 vuotena 32:sta palvelutyövuodestani -
voin fyysisesti huonosti suurimman osan aikaa.
Kävin lääkäreillä ja yritin monia keinoja.
Söin vitamiineja ja kaikkia mahdollisia luontaistuotteita.
Lääkärit syyttivät stressiä.
Kerran yksi lääkäri pika-arvioi minun olevan kiivas ihminen.
En ole kiivas enkä stressaantunut!
Minä en vain ymmärtänyt.
Minua oli hyväksikäytetty kotona, joten olin hyvin epävarma.
Jumala oli kutsunut minut työhön, mutta en ymmärtänyt, että -
asenteessani oli edelleen vikaa: hain arvostusta työni kautta.
Jumala haluaa meidän tietävän, keitä olemme hänessä, -
ja tekevän työtä hänelle iloiten hänen armossaan ja avullaan.
Lääkärit epäilivät stressiä kaiken syyksi, ja minä kielsin sen.
He suututtivat minua.
Luulin stressin tarkoittavan, etten pärjää elämässä -
tai etten pidä työstäni.
Sanoin, että rakastan työtäni, minut on kutsuttu siihen.
Minä se vasta pärjäänkin elämäni kanssa!
20 vuotta pidin heitä hulluina.
Kukaan muu ei tiennyt, miltä minusta tuntui.
Matkustin ja tein paljon töitä.
Nykyään järjestämme USA:ssa noin 13 konferenssia vuodessa.
Lisäksi käymme kolmesti ulkomailla.
Joskus järjestimme 36 tapahtumaa vuodessa eli kolme kuukaudessa.
Arvatkaa mitä? Se oli tyhmää.
Yksinkertaisesti typerää, ja siinä ohella tein vielä kaikkea muuta.
Jälkeenpäin ajatellen olisin ehkä kuollut ilman Jumalan armoa.
Sydämen asenteeni oli kyllä oikea.
Mutta se ei oikeuta rikkomaan Jumalan hengellisiä lakeja -
eikä terveyden ja levon lakeja ilman seurauksia.
Paavalin matkatoveri Epafroditus sairastui liiasta työnteosta.
Vaikka olisit saarnaaja tai raamatunopettaja, -
sinun täytyy silti elää Jumalan sanan ohjeiden mukaisesti, -
jos haluat elää turvallista elämää.
Tuskin tajuamme, miten vailla tasapainoa tässä maassa eletään.
Muualla maailmassa eletään paljon hitaampaan tahtiin.
Ihmiset ottavat nokosia ja viettävät siestaa.
He eivät työskentele ja ole tavoitettavissa 24/7.
He eivät kanna mukanaan kännykkää tai tietokonetta.
Mitä me oikein olemme tekemässä itsellemme?
Jos joku ei tavoita sinua viidessä minuutissa, se on katastrofi.
Missä olit? Soitin kahdesti!
Haluan kertoa yhden asian, kuunnelkaa tarkasti.
Maailma ei muutu miksikään, eikä paholainen muutu.
Toiset ihmisetkään eivät välttämättä muutu.
Jos haluat jonkin asian muuttuvan, sinun täytyy muuttaa se itse.
Ja kun muutat jotain, monet eivät pidä siitä.
Mutta Jumalan edessä vastaat vain itsestäsi.
Jos elät miellyttääksesi muita ja romahdat, -
ei heillä ole aikaa tulla avuksesi.
Sydänkohtauksen saaneella on yhtäkkiä aikaa vaikka muille jakaa.
Jos käytät kaiken aikasi omaisuuden hankkimiseen, -
jos teet liikaa töitä ja pyörität oravanpyörää, -
kuolinvuoteella sinua ei kiinnosta tilisi saldo.
Haluat nähdä perheesi ja ystäväsi.
Mutta jos et nyt käytä aikaa ihmissuhteiden muodostamiseen...
Hyvää ihmissuhdetta ei synny ilman laatuaikaa.
Kuulin mielenkiintoisen jutun.
Kaikkia ihmissuhteita huolletaan elämän välitiloissa.
Välitila on aika kiireellisten asioiden välillä.
Paljonko väliä jää aamulla heräämisestä töihin lähtöön?
Kuinka paljon tilaa jätät tapaamisten väliin?
Paljonko tilaa jätät perheen laatuajalle iltaisin?
Kuinka monet perheet nykyään edes syövät yhdessä?
Se on hyvin harvinaista.
Lapseni muistavat yhä jokailtaiset yhteiset ateriamme.
Tiedän, että ajat ovat muuttuneet, mutta se ei ole hyvä tekosyy.
Jumala ei ole muuttunut.
En yritä luoda sääntöä yhteisistä aterioista.
Mutta ei tärkeitä ihmissuhteita huolleta työpaikalla, -
kun juokset kokouksesta toiseen.
Aika ihmissuhteiden hoitamiselle löytyy elämän välitiloista, -
joita monilla ei ikävä kyllä ole.
Juoksemme vain asiasta toiseen.
Olemme niin stressaantuneita, että kotona jaksamme vain valittaa.
Tälle saarnalle kannattaa taputtaa.
Tein siis päätöksen.
Noin 12 vuotta sitten, kun olin ensin voinut huonosti 20 vuotta.
Päätin nauttia elämästäni.
Siksi muutimme myös tämän nimen.
Iloa arkeen, koska Jeesus halusi antaa meille yltäkylläisen elämän.
Jos Jeesus kuoli, jotta voisin iloita ja nauttia elämästäni, -
en anna paholaisen varastaa sitä.
Ennätyksellinen tulva aiheuttaa kärsimystä Nashvillessä.
Tuhannet perheet ovat menettäneet kotinsa tulvan alle.
Heillä ei ole nyt asuinpaikkaa.
Kun vesi alkoi laskea, seurakuntamme lähti kadulle.
Tämä on rakkauden vallankumous.
Emme pelkästään auta käytännössä, vaan rakastamme ihmisiä.
Kohtaamme ihmisiä, jotka eivät tunne Kristusta.
Jos sinulla on Kristuksen sydän, et voi olla auttamatta.
Elämän ydin on antamista lähimmäisen tarpeen mukaisesti.
Nyt täällä ollaan vapaaehtoisina Jeesuksen käsinä ja jalkoina.
Raamattu asettaa elämällemme rajat.
Niiden rajojen sisällä voimme elää turvallisesti ja terveesti.
Elämäni oli surkeaa, ennen kuin opin tuntemaan Jumalan Sanaa -
ja päätin alkaa totella sitä.
Elämässäni on tapahtunut ihania asioita sen jälkeen.
Rohkaisen sinua tutkimaan sanaa ja pysymään rajojen sisällä.
Tarjoamme tänään opetussarjaa "Turvallinen alue".
Se on saatavana CD- ja DVD-levyinä.
Jeesus kuoli, jotta sinulla olisi hyvä elämä.
Raamatusta löytyy turva, ja rajat luovat vapautta.
Opettele pysymään niiden sisällä.
Tämä on tärkeä aihe, me tarvitsemme rajoja.
Jos haluat kestävää iloa ja rauhaa, sinun täytyy tehdä asioita, -
joita ei tekisi mieli tehdä.
Siitä tulee hyvä olo!
Joycen neliosainen opetussarja "Turvallinen alue" saatavilla nyt.
Löydät tehokkaita keinoja asettaa turvarajoja eri elämänalueille -
terveydestä taloustilanteeseen.
Voit tilata CD- tai DVD-opetukset sivuiltamme itselle tai lahjaksi.
Rajojen asettaminen vähentää stressiä ja tuo rauhaa.
Tulossa: -Rakkautta ei ole itsensä hyväksikäytön salliminen.
Rakkautta on antaa Pyhän Hengen johdattaa siinä, -
keität autat ja millä tavalla.
ILOA ARKEEN
Haluatko tietää pääseväsi kuoleman jälkeen taivaaseen?
Haluatko ystävän vailla vertaa?
Häikäisevän kirkkaan tulevaisuuden?
Yhteistyökumppanina olet siellä, missä mekin.
Kirjani tarjoaa uuden näkökulman suhteessa omaan itseemme.
En halua sinusta itsekästä, mutta voit tehdä hyvää myös itsellesi.
Rohkaisen juhlimaan voittojasi, se tuo tasapainoa.
Uskon, että kirja on tärkeä ja että se voi auttaa sinua.
Eat the Cookie...Buy the Shoes -kirja on saatavilla nyt.
Yhdessä ruokimme nälkäisiä ja viemme ilosanomaa kansoille.
Ota yhteyttä tai käy sivuillamme: www.joycemeyer.org
Siellä voit jättää rukouspyyntösi ja saada lisätietoja työstämme.
Suomennos: Sari Mäkilä
Ohjelman kustansivat Joyce Meyer Ministries -työn tukijat.